Author: hornis
Last saved by: beriac
Company: MZP

Predkladacia správa

Akčný plán pre environmentálne technológie (ETAP) bol prijatý Európskou komisiou v januári 2004 a následne potvrdený na jarnom zasadnutí Európskej rady 25. - 26. marca 2004. Hlavný cieľ stanovený ETAP-om je rozvoj ekonomiky zavádzaním najmodernejších technológií a eko-inovácií, ktoré budú ohľaduplné k životnému prostrediu. Na dosiahnutie tohto cieľa navrhla Európska komisia 28 opatrení, ktoré sú rozdelené do 4 skupín:
-	cesta od výskumu k trhu,
-	zlepšenie trhových podmienok,
-	konať globálne,
-	napredovanie.
Predkladaný materiál nadväzuje na dokument Postupnosť (Roadmap) implementácie Akčného plánu pre environmentálne technológie (ETAP) v SR, ktorý bol prerokovaný dňa 21.12.2005 vládou SR a schválený uznesením č. 1046/2005. V súlade s uvedeným uznesením a požiadavkou Pracovnej skupiny EK na vysokej úrovni pre ETAP, bol uvedený materiál v stanovenom termíne odstúpený Európskej komisii.
Tento dokument bol vypracovaný v súlade s požiadavkou Európskej komisie, aby členské štáty Európskej únie pravidelne, v dvojročných intervaloch, preskúmali a vyhodnotili postup implementácie ETAP na národných úrovniach.
Predkladaný materiál obsahuje vyhodnotenie doterajších opatrení (aktivít) obsiahnutých v dokumente Postupnosť (Roadmap) implementácie Akčného plánu pre environmentálne technológie (ETAP) v SR z roku 2005 a navrhuje 11 aktualizovaných aktivít, ktoré sú charakterizované podľa štruktúry:
-	Názov aktivity
-	Zodpovedajúca aktivita podľa ETAP
-	Súčasný stav
-	Návrh opatrenia
-	Merateľný ukazovateľ pokroku
-	Kontakt
Predkladaný materiál nemá priamy vplyv na štátny rozpočet, negatívny ekonomický, resp. environmentálny vplyv, ani vplyv na zamestnanosť a podnikateľské prostredie.